CELEX: 62021TN0629
Language: lt
Date: 2021-09-29 00:00:00
Title: Byla T-629/21: 2021 m. rugsėjo 29 d. pareikštas ieškinys byloje Ereğli Demir ve Çelik Fabrikaları ir kt. / Komisija

2021 11 22   
            
            
               LT
            
            
               Europos Sąjungos oficialusis leidinys
            
            
               C 471/59
            
         
      2021 m. rugsėjo 29 d. pareikštas ieškinys byloje Ereğli Demir ve Çelik Fabrikaları ir kt. / Komisija
      
      (Byla T-629/21)
      (2021/C 471/84)
      Proceso kalba: anglų
      
         Šalys
      
      
         Ieškovės: Ereğli Demir ve Çelik Fabrikaları TAŞ (Stambulas, Turkija), İskenderun Demir ve Çelik AŞ (Pajasas, Turkija), Erdemir Çelik Servis Merkezi Sanayi ve Ticaret AŞ (Gebzė, Turkija), atstovaujamos advokatų J. Cornelis ir F. Graafsma
      
         Atsakovė: Europos Komisija
      
         Reikalavimai
      
      Ieškovės Bendrojo Teismo prašo:
      
                  —
               
               
                  panaikinti 2021 m. liepos 5 d. Komisijos įgyvendinimo reglamentą (ES) 2021/1100, kuriuo tam tikriems importuojamiems Turkijos kilmės plokštiems karštojo valcavimo produktams iš geležies, nelegiruotojo plieno ar kito legiruotojo plieno nustatomas galutinis antidempingo muitas ir galutinis laikinojo muito surinkimas (OL L 238, 2021, p. 32) ir
               
            
                  —
               
               
                  priteisti iš Europos Komisijos ieškovių patirtas bylinėjimosi išlaidas.
               
            
         Ieškinio pagrindai ir pagrindiniai argumentai
      
      Grįsdamos ieškinį ieškovės remiasi keturiais pagrindais.
      
                  1.
               
               
                  Pirmasis ieškinio pagrindas: Europos Parlamento ir Tarybos reglamento (ES) 2016/1036 (1) 2 straipsnio 10 dalies j punkto pažeidimas, nes buvo atliktas nereikalingas valiutos konvertavimas. Ieškovės taip pat teigia, kad buvo pažeista Reglamento (ES) 2016/1036 2 straipsnio 10 dalies ir 2 straipsnio 5 dalies įvadinė nuostata, nes išlaidos nebuvo apskaičiuotos remiantis ieškovių turimais dokumentais.
               
            
                  2.
               
               
                  Antrasis ieškinio pagrindas: Reglamento (ES) 2016/1036 2 straipsnio 10 dalies j punkto, PPO antidempingo susitarimo 2.4 straipsnio ir gero administravimo principo pažeidimas, nes atsisakyta koregavimo dėl apsidraudimo pelno ir nuostolių.
               
            
                  3.
               
               
                  Trečiasis ieškinio pagrindas: Reglamento (ES) 2016/1036 2 straipsnio 5 ir 6 dalių bei 10 dalies įvadinės nuostatos pažeidimas dėl dvigubo atsižvelgimo į tam tikras prekybos, bendrąsias ir administracines sąnaudas, kurias lėmė Isdemir per Erdemir atlikti vidaus pardavimai.
               
            
                  4.
               
               
                  Ketvirtasis ieškinio pagrindas: Reglamento (ES) 2016/1036 2 straipsnio 6 dalies ir PPO antidempingo susitarimo 2.2.2 straipsnio pažeidimas, nes pelnas ir nuostoliai dėl valiutos keitimo nebuvo įtraukti į prekybos, bendrąsias ir administracines sąnaudas.
               
            
         (1)  2016 m. birželio 8 d. Europos Parlamento ir Tarybos reglamentas (ES) 2016/1036 dėl apsaugos nuo importo dempingo kaina iš Europos Sąjungos narėmis nesančių valstybių (OL L 176, 2016, p. 21).